LEPING SPORDIVÕISTLUSE LÄBIVIIMISEKS RIIGITEEDEL   


Transpordiamet (edaspidi TA),	registrikoodiga 70001490, asukohaga Valge 4, 11413 Tallinn, mida esindab Teehoiuteenistuse Ida osakonna korrashoiu ja liikluskorralduse üksuse juhataja Ivan Nikitin
ja
MTÜ BTR RACING MTÜ, registrikoodiga 80396288, asukohaga   Pikk tn 59 Järva-Jaani alev, Järva vald Järva maakond 73301, kui autoralli korraldamisest riigiteedel huvitatud isik, keda esindab Peep Kristal  (isikukood 36203274923 ).

edaspidi TA ja Huvitatud isik üksikult nimetatud Pool ja ühiselt Pooled,

võttes arvesse, et:
(i) Huvitatud isik soovib kasutada riigiteid (edaspidi Tee) ralliautode  võistluse korraldamiseks (edaspidi Võistlus);
(ii) LS § 72 lg 3 kohaselt teed võib liiklusväliseks otstarbeks kasutada üksnes tee omaniku kirjalikul loal ja tema kehtestatud tingimustel;
(iii) käesoleva lepingu alusel sõlmib Huvitatud isik kahepoolsed lepingud Tee ettevalmistamiseks ja taastamiseks seoses Võistlusega (edaspidi Teetööd) ning rahastab Teetööd;
(iv) Huvitatud isik korraldab Teetöödele pädevate teostajate leidmise;

sõlmisid Pooled käesoleva lepingu (edaspidi Leping) täpsustamaks Poolte kohustusi alljärgnevatel tingimustel:

1. [bookmark: 1._Lepingu_objekt]Lepingu objekt
Riigimaanteed vastavalt lepingu lisale 1.

2. Huvitatud isik kohustub:
2.1. tagama, et vajadusel tehakse enne Võistlust Teetööd Tee ettevalmistamiseks (lisa 1 järgsed teelõigud);
2.2. kooskõlastama ajutise liikluskorralduse projekti TA-ga;
2.3. Enne Võistluse toimumist ja pärast seda teostatakse Võistluseks kasutatavate Teede ülevaatus, hinnates katete, truupide, kraavide, liikluskorraldusvahendite jne seisukorda ja Võistluse käigus tekitatud kahjustusi. Ülevaatusel osalevad Transpordiameti taristu ehitamise ja korrashoiu osakonna põhja üksuse vastava piirkonna korrashoiu projektijuht, hooldeettevõtte esindaja ja Võistluse korraldajapoolne esindaja;
2.4. Ülevaatuse järgselt vormistatakse protokoll (Teede Võistlusele eelneva seisukorra fikseerimine ning Teede Võistlusele järgneva seisukorra fikseerimine, sh tekitatud kahjustused), mille Pooled allkirjastavad;
2.5. tagama, et Teel taastatakse liiklus ning tagatakse Tee nõutavatele seisunditasemetele vastavus vastavalt majandus- ja taristuministri 14.07.2015 määrusele nr 92 „Tee seisundinõuded“ hiljemalt 2 tundi pärast vastava kiiruskatse viimast läbimist;
2.6. tagama, et Tee konstruktsioonide täielik taastamine teostatakse hiljemalt 7 päeva jooksul pärast Võistlust koos tolmutõrjega (tolmutõrje lõigud kajastatud Lisas 1);
2.7. tagama, et TA esindajale esitatakse 3 tööpäeva enne Tee taastamistööde läbiviimist kõikide Teetöödel kasutatavate materjalide vastavusdeklaratsioonid (või toimivusdeklaratsioonid) ja akrediteeritud labori katseprotokollid.

Vastavusdeklaratsioonid ja katseprotokollid peavad olema eestikeelsed ning katseprotokollid ei tohi olla vanemad kui 1 aasta;
2.8. lubama, TA esindajal teostada Teetööde (sh teostada erinevaid õigusaktidest sätestatud kontrollmõõtmisi) kontrollimist kehtivale õigusaktidele;
2.9. tagama Teetööde ümbertegemise oma kulul, kui ehitustöid pole teostatud õigusaktide, sätestatud tingimustel;
2.10. tagama, et kõik Teetööde muudatused, mis leiavad aset Lepingu objektil kooskõlastatakse TA-ga;
2.11. tagama, et Teetöödel järgitakse TA-ga kooskõlastatud ajutise liikluskorralduse projekti;
2.12. TA-d Teetööde teostamisest ette teavitama vähemalt 3 tööpäeva;
2.13. esitama TA-le Teetööde kalendergraafiku;
2.14. tagama, et Teetöödele kehtib 2 aastane garantii ning garantiiperioodi jooksul likvideeritakse kõik asjakohased puudused. Garantiiperiood algab TA poolsest tööde vastuvõtmisest (lisa 2 – vorm);
2.15. esitama 7 tööpäeva enne ürituse toimumist TA-le taotluse riigiteedel spordivõistluse korraldamise loa saamiseks (sh. taotluse juurde lisada TA-ga kooskõlastatud liikluskorralduse projekt).

3. TA kohustub:
3.1. tasuta andma viivitamatult Huvitatud isikule ja/või töövõtjatele Teetöödeks vajalikku informatsiooni oma pädevuse piires.

4. TA on õigus:
4.1. nõuda Teetööde ümbertegemist, kui tehtud ehitustööd ei vasta õigusaktidele;
4.2. nõuda iga Lepingu rikkumise korral (sh ajutise liikluskorralduse nõuete rikkumine) leppetrahvi summas kuni 3000 eurot. Leppetrahvi määramine ei vabasta Huvitatud isikut Lepingu kohustutse täitmise eest.

5. [bookmark: 5._Pooltevahelise_avaldused_ja_kinnituse]Pooltevahelise avaldused ja kinnitused
Lepingule allakirjutamisega Pooled avaldavad ja kinnitavad, et:
5.1. nad on teadlikud, et Lepingu alusel tehtud Teetööde näol on tegemist riigitee koosseisu kuuluvate Teedega, mis jäävad TA omandisse;
5.2. järgitud on kõiki reegleid, protseduure ja kooskõlastusi, mis on ette nähtud Lepingus toodud kohustuste võtmiseks;
5.3. Lepingu sõlmimiseks on olemas kõik õigused ja volitused ning Lepingu sõlmimine ja täitmine ei riku ega ületa olemasolevaid volitusi;
5.4. Täiendavalt avaldab ja kinnitab Huvitatud isik, et on:
5.4.1. teadlik sellest, et Lepingu alusel ei saa TA-l peale asjakohastes õigusaktides sätestatu tekkida Huvitatud isiku ees rahalisi kohustusi ega Huvitatud isikul õiguspärast ootust sellele, hoolimata kantud kulutustest;
5.4.2 teadlik sellest, et Teetööd toimuvad ainult Huvitatud isiku kulul.

6. [bookmark: 6._Pooltevahelised_teated]Pooltevahelised teated
6.1. Lepinguosaliste vahelised Lepinguga seotud teated peavad olema kirjalikus vormis, välja arvatud juhtudel, kui teated on informatiivse iseloomuga ja nende edastamisel teisele Poolele ei ole õiguslikke tagajärgi;

6.2. Kirjalikud teated saadetakse Pooltele e-posti teel või selle võimaluse puudumisel antakse Lepingu Pooltele üle allkirja vastu. Kui ühe Poole teade on teisele Poolele saadetud Lepingus märgitud e-posti aadressil, loetakse see kätte saaduks järgmisel tööpäeval;
6.3. Lepingu üks Pool on kohustatud kätte saadud ning vastust eeldavale teatele vastama kolme tööpäeva jooksul selle kättesaamisele järgnevast päevast arvates, kui teates ei ole ette nähtud vastamiseks pikemat tähtaega.

7. [bookmark: 7._Huvitatud_isiku_vastutus]Huvitatud isiku vastutus
7.1. Lepinguga võetud kohustuste täitmata jätmise või mittekohase täitmise korral on Huvitatud isik kohustatud hüvitama TA-le või kolmandatele isikutele oma tegevuse või tegevusetusega tekitatud kahju. Huvitatud Isik kohustub oma kulul esindama TA- t Lepingu alusel täidetavate ülesannete või toimingutega seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud. Samuti on Pooled kokku leppinud, et Huvitatud isik kohustub TA nimel täitma käesolevas punktis nimetatud vaidlusega seonduva kohtulahendi, sealhulgas hüvitama kohtulahendiga väljamõistetud kahju ja väljamõistetud menetluskulud.

8. [bookmark: 8._Lepingu_kehtivus_ja_muutmine]Lepingu kehtivus ja muutmine
8.1. Leping jõustub Lepinguosaliste allkirjastamise hetkest ning kehtib Lepinguliste kohustuste täitmiseni. Leping loetakse täidetuks kõigi Lepingus nimetatud kohustuste nõuetekohase täitmisega.
8.2. TA võib Lepingust taganeda Huvitatud isiku poolt Lepingu olulise rikkumise korral.
8.3. Lepingu oluliseks rikkumiseks loevad Pooled Lepinguga võetud kohustuste mittekohast täitmist.
8.4. Lepingut võib muuta ainult Poolte kirjalikul kokkuleppel. Muudatused jõustuvad allakirjutamise hetkest või Lepinguosaliste poolt kirjalikult määratud tähtajal. Kirjaliku vormi järgimata tehtud muudatused on tühised.

9. [bookmark: 9._Lõppsätted]Lõppsätted
9.1. Lepingu täitmisel Lepinguosaliste vahel tekkivad vaidlused ja erimeelsused, milles Lepinguosalised ei saavuta kokkulepet läbirääkimiste teel, lahendatakse kohtulikus korras.
9.2. Lepinguga võetud kohustuste täitmata jätmise või mittenõuetekohase täitmise eest vastutavad Lepinguosalised Lepinguga ning Eesti Vabariigis kehtivate õigusaktidega ettenähtud korras ja ulatuses.
9.3. Leping on koostatud eesti keeles ja allkirjastatud digitaalselt.
9.4. Lepinguosaliste kontaktisikuteks on:
Huvitatud isik: Peep Kristal, e-post: peep@vpe.ee
TA esindajad: 
Hardi Kalm (Järva maakond), e-post: hardi.kalm@transpordiamet.ee 
Timmo Teder (Rapla maakond), e-post: timmo.teder@transpordiamet.ee


10. Lisad:
10.1. Lisa 1. Võistluseks kasutatavate riigiteede lõigud.
10.2. Lisa 2. Üleandmise-vastuvõtmise akt.

[bookmark: Poolte_allkirjad]Poolte allkirjad

TA:	Huvitatud isik:
Ivan Nikitin                                         Peep Kristal
/digitaalselt allkirjastatud/	     /digitaalselt allkirjastatud/
